Diari Oficial de la Generalitat Valenciana


Sumari del DOGV 9457, del 26-10-2022 (2022/9409)

RESOLUCIÓ d'11 d'octubre de 2022, de la Direcció General de Modernització i Relacions amb l'Administració de Justícia, per la qual es modifica parcialment la Resolució de 21 de març de 2017 (modificada per la Resolució de 3 d'abril de 2017), per la qual s'aprova l'entrada en funcionament del Servei Comú Processal d'Assumptes Generals dels partits judicials d'Alacant, Castelló de la Plana, Elx i València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9457

Data del DOGV
:   26-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9409


Data del document
:   11-10-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ d'11 d'octubre de 2022, de la Direcció General de Modernització i Relacions amb l'Administració de Justícia, per la qual es modifica parcialment la Resolució de 21 de març de 2017 (modificada per la Resolució de 3 d'abril de 2017), per la qual s'aprova l'entrada en funcionament del Servei Comú Processal d'Assumptes Generals dels partits judicials d'Alacant, Castelló de la Plana, Elx i València. [2022/9409]  
  
  
La Resolució de 21 de març de 2017 (modificada per Resolució de 03.04.2017), de la Direcció General de Justícia, dictada en desplegament de l'Ordre de 27/2016, de 19 de setembre, de la Conselleria de Justícia, Administració Pública, Reformes Democràtiques i Llibertats Públiques, per la qual es crea el Servei Comú Processal d'Assumptes Generals, va disposar l'entrada en funcionament del Servei Comú Processal d'Assumptes Generals dels partits judicials d'Alacant, Castelló de la Plana, Elx i València.  
El director del Servei Comú Processal d'Assumptes Generals del Partit Judicial de València ha presentat proposta per a l'extensió a tots els partits judicials de la província de València, del Servei Prestat per la Unitat de Subhastes del Servei Comú Processal d'Assumptes Generals de València.  
La proposta ha sigut informada favorablement pel secretari coordinador de València i per la secretària de Govern del Tribunal Superior de Justícia de la Comunitat Valenciana.  
En la mencionada Ordre 27/2016, contempla en l'article 3.1, la possibilitat que existisquen serveis que estenguen el seu àmbit a més d'un partit judicial:  
«?Podran, no obstant això, crear-se serveis que estenguen el seu àmbit a més d'un partit judicial?»  
L'article 4 de la mateixa ordre preveu que el Servei Comú Processal d'Assumptes Generals assumirà, en els termes que establisca la resolució que acorde la seua entrada en funcionament, totes o algunes de les funcions següents:  
«p) Qualssevol altres funcions que puguen establir-se en la resolució d'entrada en funcionament de cada Servei Comú Processal d'Assumptes Generals, o en les que es dicten en el seu desenvolupament.»  
La Resolució de 21 de març de 2017, per la qual s'aprova l'entrada en funcionament del Servei Comú Processal d'Assumptes Generals, quan enumera les diferents funcions que aquest assumirà, estableix que continuarà realitzant aquelles que fins hui realitzaven els deganats:  
  
«- 5. En tot cas, el Servei Comú d'Assumptes Generals continuarà realitzant totes funcions que fins hui realitzaven els deganats, serveis comuns d'actes de comunicació i, si fa el cas, els serveis comuns de comunicació amb centres penitenciaris existents en el partit judicial?».  
  
Des de la posada en marxa de la unitat de subhastes, en principi en el Deganat de València i des de 2017 com a part del Servei Comú Processal d'Assumptes Generals de València, el servei prestat ha anat evolucionant i experimentant diverses modificacions i adaptacions.  
  
Per això, és necessari modificar la resolució i adaptar-la a les necessitats detectades actualment, que quedarà amb el text següent:  
  
  
«Segon. Funcions del Servei Comú Processal d'Assumptes Generals  
  
6. El servei de subhastes que es presta des del Servei Comú Processal d'Assumptes Generals del partit judicial de València, s'estendrà a tots els partits judicials de la província de València.»  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar recurs contenciós administratiu davant el Jutjat Contenciós Administratiu de València o aquell en la circumscripció del qual tinga el recurrent el seu domicili, en el termini de dos mesos, comptats des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se potestativament recurs de reposició davant el mateix òrgan que la dicta, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que es puga interposar qualsevol altre recurs dels previstos en la legislació vigent.  
  
  
València, 11 d'octubre de 2022.- La directora general de Modernització i Relacions amb l'Administració de Justícia. Àngels Bixquert Sanz.